Foto's en video's: kykNET-Rapport Boekpryse 2017 | LitNet
Foto's en video's: kykNET-Rapport Boekpryse 2017
Naomi Bruwer Boeke en skrywers 2017-10-03
Die wenners van die kykNET-Rapport Boekpryse – die grootste pryse in hul soort in Afrikaans – is op Saterdag 30 September 2017 in Kaapstad bekend gemaak. Die Jan Rabie-Rapportprys vir die beste debuutroman in Afrikaans asook die twee kykNET-Rapportpryse vir boekresensent van die jaar is by dieselfde geleentheid oorhandig. Foto's en video's: Naomi Bruwer
Waldimar Pelser van Rapport en Karen Meiring van kykNET was die seremoniemeesters vir die aand.
Die kykNET-Rapport Boekprys vir niefiksie 2017 is toegeken aan Elsabé Brits vir Emily Hobhouse: Geliefde verraaier.
Video: Commendatio deur Herman Wasserman en dankwoord deur Elsabé Brits
Commendatio: kykNET-Rapport Boekprys vir niefiksie 2017 – Emily Hobhouse: Geliefde verraaier, Elsabé Brits
"Die Hobhouse wat na vore kom uit Brits se vertelling is nie net ’n vreeslose kampvegter nie, maar ook juis ’n mens van vlees en bloed – iemand met angste, liefdes, teleurstellings, twyfel."
Die kykNET-Rapport Boekprys vir fiksie 2017 is toegeken aan Ryk Hattingh vir Huilboek.
Video: Elmari Rautenbach lewer die commendatio.
"Huilboek is ’n prestasie in hoe groot kragte in beweging gestel kan word deur ’n minimum aan woorde en vertoon – ’n waardige wenner van vanjaar se kykNET-Rapport Boekprys vir fiksie."
Die kykNET-Rapport Boekprys vir film 2017 is toegeken aan Marita van der Vyver vir Al wat ek weet.
Video: Commendatio deur Herman Binge en dankwoord deur Marita van der Vyver
Commendatio: kykNET-Rapport Boekprys vir film 2017 – Al wat ek weet, Marita van der Vyver
"Dink – nét vir ’n oomblik – aan die nuwe Afrikaanse treffers wat hierdie film gaan oplewer – die eerste volwaardige hip-hop-fliek in Afrikaans!"
Die Jan Rabie-Rapportprys is vanjaar toegeken aan Valda Jansen vir Hy kom met die skoenlappers.
"Hy kom met die skoenlappers is ’n roman wat lees soos ’n memoir oor die gisters wat nooit heeltemal verby kan wees nie. Dit wentel om die maniere waarop die verlede die lewe van die moderne Suid-Afrikaner steeds vorm, wring en temper."
Die kykNET-Rapportprys vir Boekresensent van die jaar: Fiksie is toegeken aan Danie Marais.
Commendatio: kykNET-Rapport Boekresensent van die jaar 2017: Fiksie – Danie Marais
"Die resensie is ’n skitterende voorbeeld van hoe die gesprek rondom boeke kan uitkring en deel word van die breër diskoers rondom politiek, seksualiteit en identiteit – eintlik enige onderwerp of aktuele kwessie – en lesers bedag kan maak op gebeure en ontwikkelinge in die boekwêreld, maar ook in die breër samelewing."
Die kykNET-Rapportprys vir Boekresensent van die jaar: Niefiksie is toegeken aan Emile Joubert.
Commendatio: kykNET-Rapport Boekresensent van die jaar 2017: Niefiksie – Emile Joubert
"Hierdie resensie is ’n uitstekende voorbeeld van toeganklikheid, sonder om gehalte prys te gee."
Die wenners: Valda Jansen, Ryk Hattingh, Marita van der Vyver, Elsabé Brits, Emile Joubert en Danie Marais
Gerrit Schoonhoven en Marita van der Vyver
Danny Titus gesels met Kenneth Makatees.
Hester Carstens, Celesté Fritze, Hettie Scholtz en Elize Wessels
Valda Jansen en Nelleke de Jager
Leon van Nierop en Eloise Wessels
Richard van der Ross: pol... 1020 shares